laion/Wikipedia-Exotic huggingface dataset:
ברפיליה

ברפיליה (בערבית: برفيلية) היה כפר ערבי באזור גבעות יהודה, שהשקיף אל שפלת לוד ממערב ואל הרי ירושלים ממזרח. הכפר היה ממוקם באזור מודיעין-מכבים-רעות של ימינו וכ-11 קילומטרים מזרחית לרמלה, על גבעה בגובה 230 מטר מעל פני הים. הכפר היה שייך לנפת רמלה במחוז לוד. כיום נמצאת הגבעה בקצה המערבי של מודיעין, ליד שכונת אבני-חן. ברפיליה שכן על הדרך הרומית העתיקה שהובילה מיפו לירושלים. גבעת ברפיליה הייתה מיושבת כבר בתקופה ההלניסטית וההתיישבות במקום נמשכה בתקופה הרומית, הביזנטית, בימי הביניים ובתקופה העות'מאנית. מהמאה ה-16, וייתכן שאף מוקדם יותר, הייתה הגבעה מיושבת בקביעות. בתקופת האימפריה העות'מאנית היה במקום ישוב שכלל 8 משפחות מוסלמיות. התושבים התפרנסו מעבודת אדמה ושילמו מס בשיעור של 25% מגידוליהם. ברשימת כפרים עות'מאנית מ-1870 נכתב כי בכפר התגוררו 28 משפחות וכ-175 גברים. בזמן מלחמת העולם הראשונה השתמשו הבריטים בדרך הרומית שעברה מצפון לגבעה לצורך הנעת כוחות ואספקה. בברפיליה הוקם מחנה צבאי אשר שימש כוחות סקוטים. בתקופת המנדט הבריטי גדל היישוב. במפקד של 1922 נמנו בכפר 411 תושבים, ובסקר הכפרים בארץ ישראל בשנת 1945 נמנו בו 730 נפשות. שטח אדמות הכפר היה 7,134 דונם. במהלך פינוי לוד ורמלה במלחמת העצמאות התפנו חלק מתושבי הערים אל ברפיליה. שלושה ימים מאוחר יותר, במהלך השלב השני של מבצע דני ב-15 ביולי 1948, נכבש הכפר על ידי כח של חטיבת יפתח ותושביו עזבוהו. מפקדת החטיבה נקבעה על הגבעה ומכאן המשיכו כוחות החטיבה לכיבוש אל בורג' (גבעת התיתורה) וביר מאעין (מגדל המים ברעות). במהלך המלחמה ולאחריה החליטה ממשלת ישראל שלא לאפשר לתושבים לחזור. באוקטובר 1949 פורסם בעיתונות הערבית שצה"ל השמיד את בתי הכפר כדי למנוע אפשרות של חזרת הפליטים ששהו באזור רמאללה. בתחום הכפר צילם בוריס כרמי את זיוה ארבל בזמן מלחמת העצמאות בתמונה שכונתה: "החיילת השותה מהכד". עד שנות ה-80 נכלל הכפר בשטח אש של צה"ל. כיום נמצאים שרידי הכפר בקצה המערבי של מודיעין-מכבים-רעות, ליד שכונת אבני-חן. בגבעת ברפיליה ממצאים רבים מתקופות שונות כולל בורות מים עתיקים רבים, גתות חצובות בסלע, גדרות אבן ומערות קבורה. במפות מהתקופה הצלבנית נקרא המקום "פורפיריה", שמשמעותו תעשיית הצבע ארגמן. ייתכן והמקום היה מרכז תעשייה לצביעת בדים באותה תקופה. השם ברפיליה בא משיבוש השם המקורי בתקופה מאוחרת יותר. מדיה וקבצים בנושא ברפיליה בוויקישיתוף גבעת ברפיליה באתר עיריית מודיעין. אתר הסקר הארכיאולוגי של ישראל, באתר survey.antiquities.org.il גיליון 130 לשנת 2018מודיעין, ברפיליה, באתר www.hadashot-esi.org.il Palestine Census (1922) נגה קדמן, בצדי הדרך ובשולי התודעה, ספרי נובמבר, 2008, עמ' 145. צבא ישראל הולם בלגיון בחזית לאטרון, המשקיף, 18 ביולי 1948 אמנון ברקאי, לזכרונות על שיחרור לוד, דבר, 24 ביולי 1961 בני מוריס לידתה של בעיית הפליטים הפלסטינים 1947–1949 - הפרקים "ההחלטה נגד שיבת הפליטים, אפריל-דצמבר 1948" (עמוד 184), ו"חסימת השיבה"(עמוד 213) היהודים משמידים כפרים ערביים, חרות, 16 באוקטובר 1949 אריה יצחקי, הכפרים הנטושים, מעריב, 27 באוקטובר 1986
אל-כוניסה

אל-כונייסה (בערבית: الكنيّسة) היה כפר ערבי זעיר באזור גבעות יהודה כ-9 קילומטרים דרומית מזרחית לרמלה בגובה 170 מטר מעל פני הים. הכפר היה שייך לנפת רמלה במחוז לוד. במלחמת העצמאות במהלך מבצע דני ב-10 באוקטובר 1948 הכפר נכבש על ידי לוחמי חטיבת יפתח והתרוקן מתושביו. אתר הכפר קרוי בעברית חורבת נכס. במקום ישנן עדויות ארכאולוגיות שהמקום היה מיושב עוד מתקופות קדומות: הרומית, הביזנטית, האסלאמית הקדומה, הממלוכית והעות'מאנית. בין הממצאים מתקני סחיטת זיתים, טרסות חקלאיות, קירות שדה, משטחי דריכה, בורות, ומערות קבורה. שמו של הכפר נגזר כנראה מכנסייה ביזנטית שהייתה במקום. הכפר היה מיושב במאה ה-16. בשנת 1552 הוקדשו הכנסות המיסים של הכפר למוסד העימארה אל-עאמרה, מוסד הצדקה הגדול שהקימה הורם סולטאן, אשתו המועדפת של סולימאן הראשון בירושלים בתקופה העות'מאנית. מבחינה מנהלית, אל-כוניסה השתייך לנפת רמלה. בכתב ההקדש תוארו גבולותיו כך: "הכפר אל־כניסה מיישובי אל־רמלה הגובל בדרום בדרך המלך (כביש יפו- ירושלים) ומאגר תת־קרקעי ומזרחה עראק ואדמת כפרטא (חורבת כפר טוב) ואל־ג'עאריה (חלקת אדמה) וצפונה הוואדי בין אדמות ענאבה ואל־כניסה עד באר הכפר ענאבה ומערבה הכביש וואדי אל־סכה והדרך שבה משלמים מס דרכים." בסוף המאה ה-19 הכפר היה יישוב עונתי לגידול חיטה ושעורה וכאזור מרעה, שהיה כפר בת של הכפר א-טירה הנמצא היום כקילומטר דרומית למבוא חורון וכ-16 קילומטרים ממזרח לאל-כוניסה. במאה ה-20 הכפר התקבע והפך ליישוב קבע ובו כ-20 בתים. במפות מנדטוריות בקנה מידה 1:250,000 הכפר מופיע בשני כיתובים שונים במפה משנת 1934, Al-Kunnisa ואילו במפה משנת 1946, Kunaiyisa. במלחמת העצמאות, במהלך מבצע דני השתלטו לוחמי חטיבת יפתח על הכפר, עקב מיקומו האסטרטגי בין הכפרים הערביים עינאבה לסלבית (קיבוץ שעלבים של היום) ופינו את תושביו. היום אזור הכפר נקרא "חורבת נכס" המשתרע על שלוש גבעות, כשבאחת מהם ישנם ממצאים מתקופות קדומות והשנייה שימשה כבית קברות קדום ליישובי האזור. שרידי הכפר נמצאים כיום ליד אזור המלאכה של מודיעין-מכבים-רעות, ומכנים אותו גם "גבעת נכס". ניתן להבחין במקום בסמטה הראשית של הכפר, במסגד הקטן ובבורות מים. המקום משמש כאתר טבע למטיילים וכן כאתר היסטורי קדום המשובץ במסלולים לרוכבי אופניים. בשנת 2007 נערכו במקום חפירות הצלה, לקראת סלילת כביש 431. בשנת 2008 נערך במקום מבצע לסגירת בורות מים פתוחים בשיתוף עם התושבים. המקום הוכרז על ידי עיריית מודיעין כאתר המיועד לשימור, כאתר עתיקות המשולב בפארק ציבורי. ההצעות לשימור המקום כוללות הקמת "כפר אמנים" בבתי-הכפר המשוקמים, שחזור תעשיות קדומות במקום, פתיחת מסעדות בבתים המשוקמים בכפר וסדנת אמני פיסול. מדיה וקבצים בנושא אל-כוניסה בוויקישיתוף חורבת נכס - חדשות ארכאולוגיות, אתר רשות העתיקות Sami Hadawi, Village statistics 1945, Classification of Land and Area Ownership in Palestine, Beirut, 1970 דפים סרוקים מסקר אוכלוסין באתר פלסטין רממברד לטיציה ברדה וישראל קורנפלד, ‏מודיעין, סקר פיתוח אזור מלאכה, באתר "חדשות ארכיאולוגיות", 119 (2007) גיליון 121 לשנת 2009חורבת נכס, באתר www.hadashot-esi.org.il רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 19-16 רועי מרום, כתבי הֶ קדש מהתקופה הממלוכית־עות'מאנית כמקור למחקר גאוגרפי־היסטורי: וקפית ח'אצכי סולטאן (1552 לסה"נ), אופקים לגאוגרפיה 103-104, 2023, עמ' 8 דוד גרוסמן, הכפר הערבי ובנותיו, הוצאת יד יצחק בן־צבי ירושלים, 1994 עמ' 197
הוצאת ביתן

ביתן הוצאה לאור היא הוצאת ספרים שנוסדה על ידי אשר ביתן. הוצאת "ביתן" הייתה בעבר חלק מהוצאת זמורה-ביתן. מאז היווסדה, הוציאה ההוצאה כ-3,000 ספרים, כאשר הבולטים שבהם הם מלכוד 22 של ג'וזף הלר וספרים רבים של דן בן אמוץ. מאז 2006, הבעלים של ההוצאה הוא אייל דוד ליאני. אשר ביתן הקים את הוצאת "ביתן" כהוצאה משפחתית בשנות החמישים. בשנת 1973 התאחדה ההוצאה עם הוצאת "זמורה" והוצאת "מודן" ליצירת "זמורה-ביתן-מודן" שהפכה לימים להוצאת הספרים הגדולה בישראל (כיום הוצאת כנרת זמורה-ביתן דביר). במהלך הקריירה שלו, היה אחראי אשר ביתן לשינויים רבים בעולם ההוצאות לאור. כך, בין היתר, הביא לשינוי הספרות המוצאת לאור בישראל מספרות מונוליתית, המוצאת בידי כמה הוצאות לאור בעלות אידאולוגיה כבדה ורצון לכוון את הקהל וללמדו כמו "עם עובד, "הקיבוץ המאוחד" ו"ספרית הפועלים", לספרות קלה יותר אך לא פחות איכותית ששואפת גם לבדר את הקורא ולא רק ללמדו. מגמה זו אומצה בהמשך הדרך גם על ידי הוצאות אחרות. במסגרת ההוצאה, הוציא ביתן לאור את ספרי דן בן אמוץ (שהיה חברו האישי) לצד הפילוסוף האקסצנטרי משה קרוי, את ספרי קורט וונגוט וג'וזף הלר לצד מותחנים רבי מכר רבים. כמו כן, הוציאה הוצאת "ביתן" ספרי עיון רבים. בשנת 1996 רכש אוהד זמורה את חלקו של אשר ביתן ב"זמורה-ביתן" ו"ביתן" המשיכה בדרכה העצמאית כמוציאה לאור של ספרי עיון ואיכות. בשנת 2006 רכש אייל דוד ליאני את ההוצאה מאשר ביתן והוא משמש המו"ל שלה עד היום. ליאני הוא עורך דין, מוזיקאי ואמן. ג'וזף הלר / מלכוד 22 גוסטב פלובר / החינוך הסנטימנטלי מיכאיל בולגקוב / אופיום דן בן אמוץ/ לא שם זין דן בן אמוץ/ יופי של מלחמה דן בן אמוץ/ משחק ילדים (הוצ' מציאות שהיא מותג של הוצ' ביתן) דן בן אמוץ/ סרט קולנוע דן בן אמוץ/ זיוניוני הדרך ד"ר משה קרוי / הוכחות לוגיות בדבר קיומה של הנשמה ד"ר משה קרוי / ספר על האושר בעקבות איאן ראנד ס' נתניהו/ שושלת משפחת נתניהו אייל ליאני/ מכתמים ארתור סי. קלארק/2001: אודיסיאה בחלל כנרת זמורה-ביתן דביר המו"ל הוותיק אשר ביתן הלך לעולמו, באתר ynet, 28 בפברואר 2011
פינק (פירושונים)

האם התכוונתם ל... פינק – כינויה של זמרת הפופ האמריקאית אלישה בת' מור פינק אנדרסון – כינויו של מוזיקאי הבלוז האמריקאי פינקני אנדרסון שעל שמו להקת פינק פלויד אישים ששם משפחתם פינק: אורי פינק – מאייר קומיקס ישראלי, יוצר זבנג! אידה פינק – סופרת ישראלית בשפה הפולנית, זוכת פרס ישראל לסיפורת בשנת 2008 זברה פינק – סוג של ציפור ממשפחת הפרושיים הפופולרית בקרב מגדלי ציפורים ברחבי העולם טורסטן פינק – כדורגלן עבר גרמני נילי פינק – זמרת ומוזיקאית ישראלית ניק פינק – שחיין אמריקאי ראובן פינק – עיתונאי וסופר יהודי-אמריקאי פונק Reuben Fink, Jewish Author and Journalist, Dies in New York; Was 72, JTA, February 17, 1961.
הורוביץ

הורוביץ הוא שם של משפחה שהתיישבה בפראג במאה ה-15. מקור השם בהגייה היידישאית הוא על שם העיירה הוז'וביצה (Hořovice) שבבוהמיה, המקום בו התגוררו כבר במאה ה-14. האם התכוונתם ל... משפחת הורוביץ – משפחת לויים בעם ישראל. במהלך השנים יצאו מן המשפחה רבנים, אנשי ציבור ואנשי דת, וכן מדענים, מוזיקאים ופילוסופים אברהם הורוביץ – דיין ומחבר ספרות תורנית אלימלך הורוביץ – אדמו"ר ממליץ-קראקא אנתוני הורוביץ – סופר בריטי אריאל הורוביץ – זמר, פזמונאי ומלחין ישראלי אריאל הורוביץ (סופר) – סופר ועיתונאי ישראלי בן ציון הורוביץ – ראש העיר הראשון של רחובות דוד הורוביץ – כלכלן ישראלי הלל הורוביץ – ח"כ מטעם סיעת הבית היהודי ולדימיר הורוביץ – פסנתרן אוקראיני ממוצא יהודי חיים שאול הורוביץ – רב, חוקר ומהדיר ספרות חז"ל יואב הורוביץ – מנכ"ל אוויס ישראל וחבר הוועד המנהל של רשות השידור יוסף יוזל הורוביץ – רב, ממפיצי תנועת המוסר יעקב הורוביץ – סופר עברי, עורך ומתרגם יעקב יצחק הורוביץ – מייסדה והאדמו"ר הראשון בשושלת אדמו"רי חסידות לובלין יצחק הלוי הורוביץ – מנהיג וראב"ד אה"ו יצחק שמשון הורוביץ-מייזלש – רב אשכנזי ישעיה הלוי הורוביץ – מגדולי רבני אשכנז במאה ה-17 יריב הורוביץ – במאי ותסריטאי זוכה פרס אקו"ם פרס התרבות היהודית ופסטיבל ברלין ישראל הורוביץ – אישים בשם זה לאופולד הורוביץ – צייר יהודי אוסטרו־הונגרי מנחם הורוביץ – עיתונאי ואיש תקשורת ישראלי מרדכי הורוביץ – עורך דין, סופר ומשורר ישראלי מרדכי דוד הורוביץ – אדמו"ר מאולינוב ניצן הורוביץ – שר הבריאות, חבר הכנסת בהפסקת חברות ויושב ראש מפלגת מרצ נפתלי צבי הורוביץ – אדמו"ר מפולין נרי הורוביץ – קצין צה"ל בדרגת תא"ל, קצין תותחנים ראשי סטפני הורוביץ – כימאית יהודייה פולנייה. בתו של ליאופולד ראובן הורוביץ – ממנהיגי המזרחי בפולין רועי הורוביץ – במאי, שחקן וחוקר תיאטרון שלום הורוביץ – עורך דין ישראלי, ראש משרד עורכי הדין ש. הורוביץ ושות' ראו גם: הורביץ
לנסנה קונטה

לנסנה קונטה (בצרפתית: Lansana Conté,‏ 30 בנובמבר 1934 - 22 בדצמבר 2008) היה נשיא גינאה השני. עלה לשלטון לאחר שתפס את השלטון בהפיכה צבאית ב-1984 והחזיק בו עד מותו ב-2008. קונטה נולד בפרבר של קונקרי, בן למשפחה מוסלמית מהקבוצה האתנית סוסו. התחנך בבית ספר קוראני ובהמשך במכינות צבאיות. התגייס לצבא צרפת ב-1955, ונלחם בשורותיו במהלך מלחמת אלג'יריה. לאחר תום שירותו שב לגינאה, שקיבלה את עצמאותה ב-1958, והצטרף לצבאה של המדינה החדשה. ב-1962 עבר קורס קצינים, והחל להתקדם בסולם הדרגות. ב-1970 זכה לקידום לאחר שהצטיין בבלימת ניסיון הפיכה של כוחות גרילה גינאים גולים. ב-1984, לאחר מותו של נשיא גינאה הראשון אחמד סקו טורה, הדיח קונטה את הנשיא הזמני לואי לנסנה באבוגי (Louis Lansana Beavogui) ותפס את השלטון. החוקה הושעתה, האספה הלאומית פוזרה וסמכויות השלטון הוחזקו בידי ועדה של 25 קצינים בראשות קונטה. בראשית שנות התשעים הוביל קונטה מעבר הדרגתי לדמוקרטיה רב-מפלגתית. התהליך היה פורמלי מעיקרו, מערכת פוליטית דמוקרטית של ממש לא התפתחה, וקונטה הוסיף לשלוט במדינה באופן ריכוזי למדי, תוך הגבלות קשות על חופש התקשורת ועל זכויות האדם. בחירות רב-מפלגתיות ראשונות לנשיאות נערכו ב-1993, וקונטה ניצח ברוב של 52% מול כ-20% למתחרהו הקרוב ביותר. ב-1996 עמדה ממשלתו בניסיון הפיכה מצד חיילים שלא קיבלו את משכורותיהם. ב-1998 ניצח קונטה במערכת בחירות נוספת, ברוב של 56%, אך אנשי האופוזיציה ומשקיפים זרים התלוננו על זיופים והטיות בהיקף רחב. מנהיגי האופוזיציה העיקריים החרימו את מערכת הבחירות הבאה, ב-2003, ואפשרו בכך לקונטה לנצח ברוב גורף של 95%. במהלך כהונתו השלישית החלה בריאותו של קונטה להדרדר, ותפקודו כנשיא נפגע. מדיה וקבצים בנושא לנסנה קונטה בוויקישיתוף לנסנה קונטה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הורביץ

המונח "הורוויץ" מפנה לכאן. אם הכוונה למשמעות אחרת, ראו הורוביץ. הורביץ הוא שם משפחה יהודי אשכנזי שמקורו בהגייה היידישאית של שם העיירה הורוביצה (Hořovice) שבבוהמיה. האם התכוונתם ל... אברהם הורביץ - שליח חב"ד בצפון ומייסד עמותת יזכור להנצחת נשמות ישראל. אדולף הורוויץ – מתמטיקאי גרמני יהודי אלי הורביץ – יו"ר חברת "טבע" אלעזר הורוויץ – רב בווינה אלעזר משה הורביץ – רב בפינסק אריה ליבש הורוויץ – רב בסטאניסלב ברוך הורביץ – רב ליטאי ברנרד הורביץ – אמן שחמט גרמני דוד הורביץ – מקים בנק ישראל ונגידו הראשון זרובבל הורביץ – לוחם הפלמ"ח יאיר הורביץ – משורר ומתרגם שירה ישראלי יגאל הורביץ – איש עסקים ישראלי, מדינאי ושר אוצר בממשלת ישראל יצחק הורביץ – רב חב"די ידוע גם בכינוי ר' איצ'ע מתמיד לאה הורביץ-זמרי – אתלטית ישראלית. אלופת ישראל ושיאנית ישראל בריצת משוכות ליאוניד הורביץ – סטטיסטיקאי, מתמטיקאי וכלכלן יהודי אמריקאי מרדכי הורוויץ – רב בפרנקפורט רבקה הורביץ – פרופסור למחשבת ישראל באוניברסיטת בן-גוריון בנגב רוברט הורביץ – ביולוג אמריקאי, זוכה פרס נובל לפיזיולוגיה או לרפואה לשנת 2002 שמואל הורביץ – אגרונום ישראלי ראו גם: הורוביץ
שגיאות דיווחיות

שגיאות דיווחיות היא קבוצה של כשלים לוגיים שבהם יש כשלי רטרודוקציה. בכשלי רטרודוקציה אלו ההנחה המשנית (כלומר התוצאה, ההכרזה על עובדה נצפית כלשהי) כוזבת, אם בגלל תצפית לא מדויקת ואם בגלל פירוש שגוי שלה. אם ההנחה המשנית כוזבת, אנו נדרשים להסביר דבר שלא התרחש מעולם. ישנם מספר כשלי של שגיאות דיווחיות: דיווח יתר של העובדות דיווח חסר של העובדות
טויוטה אליון

טויוטה אליון (Toyota Allion) היא מכונית משפחתית גדולה המיוצרת על ידי טויוטה משנת 2001. היא נמכרת ביפן בלבד. אליון החליפה את הטויוטה קרינה. לאליון מראה מודרני יותר מטויוטה פרמיו שהוצגה באותה עת ואיתה היא חולקת רכיבים רבים. בשנת 2007 הוצג דור שני למכונית הדור השני היה בעל מראה חד יותר מהדור הקודם של אליון. מדיה וקבצים בנושא טויוטה אליון בוויקישיתוף אתר האינטרנט הרשמי של טויוטה אליון (באנגלית אמריקאית) אתר האינטרנט הרשמי של טויוטה אליון (בסינית מפושטת) ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
פריסלנד

פריסלנד (בפריזית: ‏Fryslân‏Ⓘ‏) הוא מחוז באזור פריזיה שבצפון הולנד. המחוז גובל בצפון עם הים הצפוני, במערב עם ימת אייסלמיר, בדרום עם פלבולנד ועם אוברייסל, בצפון-מזרח עם דרנתה ובמזרח עם חרונינגן. עיר בירת המחוז היא לייוורדן שהיא גם העיר הגדולה במחוז. במחוז 646,000 תושבים (2010), והוא המחוז ה-8 במספר התושבים בהולנד. שטח המחוז עומד על 3,341 קמ"ר, והוא המחוז ה-3 בגודלו בהולנד. צפיפות האוכלוסין במחוז עומדת על 192 איש לקמ"ר, הצפיפות ה-11 בגודלה בהולנד. לפי נתוני הלשכה המרכזית לסטטיסטיקה של הולנד משנת 2002/2003, ל-48% מאוכלוסיית המחוז אין דת, 36% מהתושבים פרוטסטנטים, 14% קתולים, 2% מוסלמים ו-6% מגדירים את עצמם אחרת. מדיה וקבצים בנושא פריסלנד בוויקישיתוף אתר האינטרנט הרשמי של פריסלנד (בהולנדית ובפריזית מערבית) פריסלנד, באתר אנציקלופדיה בריטניקה (באנגלית) פריסלנד, ברשת החברתית פייסבוק פריסלנד, ברשת החברתית אקס (טוויטר) פריסלנד, ברשת החברתית אינסטגרם פריסלנד, ברשת החברתית LinkedIn פריסלנד, סרטונים בערוץ היוטיוב ערך זה הוא קצרמר בנושא גאוגרפיה של הולנד. אתם מוזמנים לתרום לוויקיפדיה ולהרחיב אותו.
ליאוניד קובל

ליאוניד קובל (ברוסית: Леонид Иванович Куббель;‏ דצמבר 1891 - 18 באפריל 1942) שחמטאי רוסי ומחבר בעיות וסיומים. קובל היה אחיהם של יבגניי קובל וארויד קובל. הוא חיבר למעלה מ-1500 אטיודים ובעיות, רבות מהן זכו לפרס ראשון בשל יופיין הרב והתפיסה המקורית שהפגין. קובל נחשב על ידי רבים כגדול מחברי האטיודים בשחמט. בהשכלתו היה מהנדס כימיה. קובל ושני אחיו יבגניי קובל וארויד קובל היו שחמטאים. ארויד היה שחקן חזק מאוד ששיחק בארבע האליפויות הראשונות של ברית המועצות, ויבגניי היה מחבר סיומים אף הוא. הן ליאוניד והן יבגניי מתו ברעב בשנת 1942, בעת המצור על לנינגרד, ארויד מת בשנת 1938 כתוצאה מדלקת בכליות בגולאג סובייטי. (לפי גרסה אחרת הוצא להורג על ידי המשטרה הסובייטית החשאית. הנה אחת מיצירות המופת של קובל. רגלי א' השחור קרוב להכתרה, ואחריה הלבן יפסיד. בעזרת תוכנית עדינה הלבן מצליח למנוע תבוסה ולתת מט למלך השחור. פתרון: 1. פג6!! (מאיים פב4+, חוסם את רגלי א') מ:ג6 2. רו6 מד5 3. ד3 א2 4. ג4+ מג5 5. מב7! א1=מה (אם 5...מד6 או מב4 אזי 6. ר:ד4 ועוצר את הרגלי 6. רה7 מט. פתרון: 1. מו2 מח5 2. מז2 רד6! 3. מח3 רה7 4. רה1 ג3! 5. פ:ג3 רב4 6. רד2 רה7 7. פד5! ר:ח4 8. פו4+ מז5 9. רג1!! ולבן זוכה שכן כל מסע של הרץ יפסיד אותו בשח נגלה (אם פז2+ מח5 10. פ:ח4 פט) ליאוניד קובל, באתר צ'סגיימס (באנגלית) אטיודים של קובל אטיודים של קובל https://web.archive.org/web/20080915205227/http://www.arves.org/Biografie.htm https://web.archive.org/web/20070629093443/http://www.chehovchess.ru/lib/lek/5-eng.htm
כלב הרים פירנאי

כלב ההרים הפירנאי הוא גזע של תת המין כלב הבית. כלב ההרים הפירנאי נמנה עם הגזעים העתיקים שהשתמרו עד ימינו. מקורו בחבל הבסקים בהרי הפירנאים, שם שימש רועה צאן ושומר. שרידים מאובנים של פרטים מגזע זה שנמצאו משויכים לתקופת הברונזה (1000-1800 לפנה"ס). מאז ימי הביניים מוצאים פסלים ותבליטים של כלבי הרים פירנאים. בכתבים מ-1407, מתואר השימוש בפירנאים ככלבי משמר ב"טירת לורדס". כלבים אלה היו מבוקשים מאוד על ידי אצילי צרפת בטירותיהם. ב- 1675 הכתיר אותם לואי ה-14, ככלבי החצר של מלכי צרפת. הם שמרו על הארמונות, הצטרפו לקרבות והעבירו ציוד והודעות דרך ההרים. הגזע חודש במאמצים של דרטצן עיתונאי פריזאי ב-1907, הוא נסע בחברת הרוזן הנרי דה בילנדט להרי הפירנאים, ושם איתרו כלבים בעלי תכונות ומאפיינים גנטיים טהורים של הגזע. והביאו אותם לבית גידול בפרברי פריז. דרטצן נחשב כמי שהציל את הגזע הפירנאי מהכחדה, הטמעה ושכחה. ב- 1923 נוסד בעיירה "טארבס" בפירנאים הצרפתים, מועדון כלבי ההרים הפירנאים הראשון, וב-1927, פורסם לראשונה התקן לגזע, שממנו נובעים התקנים המקובלים בעולם, בשינויים קלים, עד היום. עקב גודלו הרב, והדמיון שלו לכבשה (בגלל צבעו הלבן) משמש כלב זה בעיקר לרעיית צאן, אך מתפקד גם כשומר. גודלו העצום וכוחו עושה אותו לכלב הגנה ושמירה טוב. המועדונים בצרפת, בספרד ובמקומות נוספים באירופה בוחנים את הפירנאים לא רק במראה ומבנה, אלא גם במבחני אופי והתנהגות. הפירנאי מטבעו, הוא כלב הגנה ושמירה טוב. מאות שנים של רעיית צאן ושמירה על העדרים מפני זאבים, דובים וטורפים אחרים, כשהוא נמצא בשטח לבדו ואחראי לשלום ה"להקה" שלו, בנו את אופיו המיוחד - חוש אחריות מפותח, אומץ לב, נאמנות ומסירות, שלווה וביטחון עצמי, יחד עם חשיבה עצמאית, יכולת לקבל החלטות לבד וסובלנות לבעלי חיים אחרים. למרות היותו בעל אינסטינקט שמירה בריא, הפירנאי איננו אגרסיבי, והוא בעל אופי נוח ורגוע. כלב הרים פירנאי, ישתמש רק במידת הכוח הנחוצה, ויגיב באיום רק כשיבחין בסימן ברור לכוונות רעות. גם אז, ישתמש קודם בהרתעה, בעזרת מראה מאיים ונביחות אזהרה, ורק בעת צורך אמיתי יפעל להבריח את הפולש, ובנוסף ימשיך לרדוף אחריו או לפגוע בו ללא צורך או פקודה מפורשת. כלב הרים פירנאי, באתר אנציקלופדיה בריטניקה (באנגלית)
שגיאות סיבתיות

שגיאות סיבתיות היא קבוצה של כשלים לוגיים שבהם יש כשלי רטרודוקציה. בכשלי רטרודוקציה אלו, ההנחה הראשית (כלומר, הכלל, ההצהרה על סדירות סיבתית ידועה או משוערת) כוזבת ולכן הסדירות אינה קיימת בפועל. לכן, אם ההנחה הראשית אינה נכונה, הטיעון משתמש במנגנון סיבתי שאינו פועל במציאות (או לפחות לא סביר שיפעל). ישנם מספר כשלי "שגיאות סיבתיות": הסבר תמוה השערה מנוגדת לעובדות כשל המהמר כשל המהמר ההפוך כשל הלוטו סיבה מורכבת סיבתיות לא משמעותית קבוצת כשלי נון קאוסה פרו קאוסה אפקט משולב (כשל הסיבה הבודדת) כיוון הפוך כשל רגרסיה פוסט הוק ארגו פרופטר הוק (מתאם אקראי) קום הוק ארגו פרופטר הוק (מתאם מצביע על סיבתיות) כשל הצלף הבודד
אוטרכט (פירושונים)

האם התכוונתם ל... אוטרכט – העיר הרביעית בגודלה בהולנד אוטרכט (מחוז) – מחוז במרכז הולנד, שבירתו אוטרכט מועדון כדורגל אוטרכט – קבוצת כדורגל מהעיר אוטרכט קתדרלת אוטרכט – קתדרלה בעיר אוטרכט הסכם אוטרכט – הסכם שלום שנחתם בשנת 1713 בעיר אוטרכט, אשר הביא לסיום מלחמת הירושה הספרדית באירופה ומלחמת המלכה אן בצפון אמריקה
דברי ימי ממלכת אירלנד

דברי ימי ממלכת אירלנד (באירית: Annala Rioghachta Éireann) או דברי ימי ארבעת המורים (באירית: Annala na gCeithre Mháistrí; באנגלית: Annals of the Four Masters) הם כרוניקה שנכתבה בשלהי ימי הביניים באירלנד, המתארת את ההיסטוריה של אירלנד וסקוטלנד. הכרוניקה מתחילה לתאר את ההיסטוריה החל מהמבול, המתוארך לשנת 2,242 לבריאת העולם. הכרוניקות מהוות אסופה של כרוניקות קדומות יותר, אולם חלקים מהם הם יצירה מקורית של כותבי הכרוניקה. הכרוניקות נכתבו בין השנים 1632–1636 על ידי נזיר במנזר הפרנציסקני שבדונגל טאון. האירועים המתוארים קודם למאה ה-12 מסתמכים על כרוניקות קדומות שנכתבו במנזרי אירלנד. אירועים מאוחרים יותר מתבססים על דברי ימי אלסטר ואירועים מהמאה ה-17 נכתבו על ידי הנזירים הפרנציסקנים אשר כתבו את האסופה על סמך זכרונם. המחבר העיקרי של הכרוניקה היה הנזיר הפרציסקני מיכאל או'קלריי (Mícheál Ó Cléirigh) ולו סייעו פרגרין או'קליירי (Peregrine O'Clery), פרגוס או'מולקונרי (Fergus O'Mulconry) ופרגרין או'דיגנן (Peregrine O'Duignan) (שלושת האחרונים לא היו נזירים פרנציסקנים). על שם התקבל כינוי הכרוניקה "ארבעת הנזירים" (באירית: Na Ceithre Máistrí) שתורגם לאנגלית כ"ארבעת המורים. המימון לפרויקט ניתן על ידי הלורד פרגל או'גאדרה (Fearghal Ó Gadhra) ממחוז סלייגו. הכרוניקות נכתבו באירית, ומספר העתקים מקוריים נותרו עד ימינו והם מוצגים בטרינטי קולג' שבדבלין, באקדמיה האירית המלכותית ובמכללה האוניברסיטאית של דבלין. התרגום הראשון של הכרוניקות לאנגלית (המתאר אירועים החל משנת 1171) פורסם על ידי אוון קונלאן (Owen Connellan) בשנת 1846. מספר שנים מאוחר יותר ערך ההיסטריון ג'ון או'דונובן תרגום של הטקסט המלא, במימון ממשלתי בשווי 1,000 ליש"ט שהושג בהתערבות המתמטיקאי ויליאם רוואן המילטון - באותה עת נשיא האקדמיה האירית המלכותית. בשל ספקות ההיסטוריונים בדבר הדיוק בכרוניקות, השימוש בהם כבסיס לאירועים היסטוריים שנוי במחלוקת, ומקבל להשתמש בהם לתארך אירועים של לידה ופטירה של אצילים אירים גאליים, ולהתעלם מתיאורים אחרים. דברי ימי אירלנד מדיה וקבצים בנושא דברי ימי ממלכת אירלנד בוויקישיתוף נוסח דברי ימי ממלכת אירלנד (דברי ימי ארבעת המורים)
דברי ימי אירלנד

דברי ימי אירלנד הוא כינוי מודרני לכרוניקה קדומה שנכתבה במנזרים באירלנד בין השנים 432–911. מרבית כרוניקות אלה ששרדו עד ימינו מתבססות על טקסט קדום מקורי, ורק החל מתיאור שנת 911 ניתן לראות וריאנטים בין הכרוניקות. כרוניקות אלה המתבססות על הטקסט הקדום כוללות את דברי ימי אניספאלן, דברי ימי אלסטר, הכרוניקון סקוטורום, דברי ימי קלונמאקנוייז, דברי ימי טיגרנאך, דברי ימי רוזקרי ודברי ימי בויל. הכרוניקה מתארת את האירועים שאירוע בשנה מסוימת תחת הכותרת של השנה. במרבית המקרים מדובר בתיאור אירוע בודד או מספר מועט של אירועים שהתרחשו באותה שנה. כך לדוגמה הפשיטה הויקינגית על מנזר איונה בשנת 806, בה נרצחה כל אוכלוסיית המנזר, וממנה ניתן ללמוד כנראה על פשיטות שנערכו בשנה זו בכל רחבי סקוטלנד ואירלנד, מתוארת בכרוניקה כך: הקהילה של איונה נהרגה בידי גויים, 68. ככל הנראה המספר מתייחס למספר ההרוגים. מרבית אירועים הכרוניקה הם למעשה ציוני פטירה של אצילים שונים, והחל משנת 800 מצוינים בכרוניקה אירועי פשיטה של הוויקינגים, וכן מצוינים בכרוניקה תיאורי אירועים אסטרונומיים כגון ליקוי חמה שהתרחש ב-29 ביוני 512. לא ידועים שמות המחברים, אולם ככל הנראה מדובר בנזירים במנזרים שונים שתיעדו את ההיסטוריה של המנזרים. הכרוניקה נכתבה באזורים שונים, ובהם במנזר איונה. ככל הנראה מדובר במספר כרוניקות שאוחדו במהלך המחצית השנייה של המאה השביעית לכרוניקה אחת - איחוד שבוצע כנראה באיונה. כנראה בין השנים 740–911 נכתבה הכרוניקה באיונה ובשנה זו הועברה למנזר אחר (ייתכן שמדובר בארמאז' - Armagh). לאחר שנה זו נכתבו האירועים בשני אתרים שונים ונוצרו למעשה מספר כרוניקות שונות (כגון הכרוניקות המוזכרות לעיל ודברי ימי ממלכת אירלנד).
רוד הספ

רודולפוס הוברטוס (רוד) הספ (בהולנדית: Rudolfus Hubertus (Ruud) Hesp; נולד ב-31 באוקטובר 1965 בבוסום שבהולנד) הוא כדורגלן עבר הולנדי ששיחק כשוער. הספ החל את הקריירה שלו בהארלם בעונת 1985/86. לאחר שתי עונות בהן קיבל מעט דקות משחק, עבר לפורטונה סיטארד. בקבוצה הזו שיחק במשך שבע שנים וזכה בתואר "השוער ההולנדי של השנה" ב-1989. ב-1994 עבר לרודה, עמה זכה בגביע ההולנדי ב-1997. לאחר מכן עבר לראשונה מחוץ להולנד, לקבוצה הספרדית ברצלונה. גם בברצלונה שיחק במשך שלוש שנים, תחת הדרכתו של לואי ואן חאל, שהביאו כמחליף לשוער הראשון הקודם של ברצלונה, ויטור באיה. היה לו חלק עיקרי בזכיית הקבוצה בגביע המלך הספרדי ב-1998 בכך שהציל בעיטת עונשין בדו-קרב במשחק הגמר. מאוחר יותר השלימה הקבוצה דאבל, כשזכתה באליפות הליגה. עם הקבוצה זכה באליפות נוספת ב-1999. הוא חזר להולנד ב-2000, שוב לפורטונה סיטארד, ופרש כעבור שנתיים בגיל 37. הספ לא שותף באף משחק של נבחרת הולנד, אף על פי שזומן לסגלה ביורו 1996 ובמונדיאל 1998. בשני המקרים שימש שוער שני לשוערים הראשונים, אדווין ואן דר סר ואד דה חוי. לאחר פרישתו החל לעבוד כמאמן שוערים. תחילה ברודה, ומאוחר יותר, ב-2007, עבר לאמן בכרונינגן. בנוסף, הספ הוא מאמן השוערים בנבחרת הולנד. מדיה וקבצים בנושא רוד הספ בוויקישיתוף רוד הספ, באתר Transfermarkt רוד הספ, באתר BDFutbol רוד הספ, באתר WorldFootball.net רוד הספ, באתר FootballDatabase.eu פרופיל המאמן, באתר Transfermarkt רוד הספ באתר לה ליגה פרופיל (אורכב 19.06.2020 בארכיון Wayback Machine)
דואן אלבאנאך

הדואן אלבאנאך (בגאלית סקוטית: Duan Albanach; מילולית: שירת הסקוטים) היא שירה אפית המתארת את ההיסטוריה של סקוטלנד ואירלנד. שירה זו מופיעה במספר גרסאות ששרדו עד ימינו, כחלק מכרוניקות איריות שונות. השירה כוללת 27 בתים, וככל הנראה הושרה בבתי אצילים בליווי נבל, או באירועים ציבוריים (ירידים) בהם הציבור יכול היה לשמוע את השירה או להצטרף אליה. השירה מתארת את ההיסטוריה של המלכה מאז הגיע המלך האגדי אלבאנוס לאלבה (כינוייה של סקוטלנד בימי הביניים), ומסתיימת בתקופת מלכותו של מלקולם השלישי במחצית השנייה של המאה ה-11. פסקת הפתיחה של הדואן אבאנאך היא: הדואן אלבאנאך בשפת המקור תרגום לאנגלית